Regis Philbin

Regis Francis Xavier Philbin (født 25. august 1931 i New York City, død 24. juli 2020 i Greenwich i Connecticut) var en amerikansk TV-programleder.

 Oppvekst 
Regis Francis Xavier Philbin ble født 25. august 1931 i Bronx i New York City. Regis var sønn av Francis «Frank» Philbin, som tjenestegjorde i U.S. Marine Corps i Stillehavet under andre verdenskrig, hans hustru Florence Philbin. Han hadde en 20 år yngre bror, Frank M. Philbin, som var ukjent for offentligheten. Frank døde av Non-Hodgkins lymfom. Regis Philbin fortalte om brorens død 1. februar 2007 under en sending av Live with Regis and Kelly. Inntil da trodde offentligheten at Regis Philbin var enebarn.

Han begynte på Our Lady of Solace grammar school i The Bronx. Han gikk på Cardinal Hayes High School i The Bronx i New York, der han ble ferdig i 1949, og begynte deretter på University of Notre Dame i Indiana, der han ble uteksaminert i 1953, med en utdannelse innen sosiologi.

Han begynte senere i United States Navy og var der fra 1953 til 1955.

 Voksenliv 
Regis Philbin er gift med interiørarkitekt Joy Senese Philbin. De giftet seg 1. mars 1970 og har barna Joanna og Jennifer Joy «J.J.» Philbin. «J.J.» er manusforfatter og TV-produsent, best kjent for serien The O.C.

Med sin første kone Catherine Faylen, datter av skuespillerne Frank Faylen og Carol Hughes, som han var gift med fra 1955 til 1968, har han barna Amy og Daniel. Daniel sitter i rullestol og jobbet i Pentagon under terrorangrepene 11. september 2001, men han kom uskadet fra angrepet.

18. februar 2008 fikk Regis Philbin sitt første barnebarn, William Xavier Schur. Regis' yngste datter Jennifer Joy «J.J.» Philbin og hennes mann, manusforfatter for den amerikanske versjonen av The Office, Michael Schur, er guttens foreldre. De giftet seg i oktober 2005 etter at de møttes på Saturday Night Live i januar 1998, der de begge jobbet som manusforfattere.

Regis Philbin er i slekt med Idol-dommer Kara DioGuardi.

 Live with Regis and Kelly 
Han ledet fram til den 18. november 2011 det New York-baserte tv-programmet Live with Regis and Kelly, sammen med Kelly Ripa på ABC. Han begynte programmet, da kalt The Morning Show, sammen med Cyndy Garvey i 1983. Philbin og Garvey hadde sammen ledet et lignende program i Los Angeles fra 1978 til 1981, kalt A.M. Los Angeles, før de ble gjenforent i New York som programledere for The Morning Show.  Ann Abernathy tok over for Garvey i 1984, før Kathie Lee Gifford(da kjent som Kathie Lee Johnson) overtok 24. juni 1985. Programet skiftet navn til «Live with Regis and Kathie Lee» i september 1988, da programmet ble nasjonalt syndicated. Fra Kathie Lee Gifford sluttet 28. juli 2000  til Kelly Ripa begynte 5. februar 2001 ledet han programmet alene. Philbin annonserte 18. januar 2011 at dette var hans siste år som programleder for Live with Regis and Kelly og at han skulle gå av med pensjon på senere i 2011. Han understreket i en telefonsamtale med David Letterman på Lettermans Late show at han ikke skulle gi seg helt i show business, slik Johnny Carson gjorde, og at seerne fikk se han fra tid til annen på tv-skjermen i fremtiden også. Annonserte 6. september 2011 at hans siste program som programleder for Live! With Regis and Kelly var 18. november 2011.

 Siste Live! with Regis and Kelly 
Fredag 18. november 2011 hadde Philbin sitt siste Live! with Regis and Kelly-program. Publikum i studio var Philbins venner fra underholdningsbransjen. Blant publikum satt Tony Danza, Donald Trump, Katie Couric, Meredith Viera, Bryant Gumbel, Diane Sawyer, Joan Lunden, Frank Gifford, Katie Lee Gifford, Jane Krakowski og Alan Alda.

New York Citys borgermester Michael Bloomberg overrakte Philbin The Key to the City. Han fikk hilsninger fra USAs førstedame, Michelle Obama. Philbin fikk også videohilsninger av tidligere gjester: Justin Timberlake, Selena Gomez, Shia LaBeouf, Kevin Connolly, Emma Stone og Anne Hathaway. Innslag med imitasjoner av Regis Philbin i årenes løp, av blant andre Dana Carvey, Ben Affleck, Jimmy Fallon, Martin Short og Tom Hanks. Hans kone, Joy Philbin, og hans to døtre, Joanna og JJ, fortalte om da de flyttet til New York for å starte The Morning Show i 1983. Philbins medprogramleder, Kelly Ripa, fremførte sin tale som hun har skrevet ned på et ark. Programmets producer, Michael Gelman, bedre kjent som bare Gelman, fremførte sin lille tale til Regis. Ensemblet på musikalen Rent framførte sangen Season of Love. President i Disney, Bob Iger, takket Philbin og avslørte at deres gave var en tavle på utsiden av studioet med Regis Philbins navn og hvem han er, slik at de kan være sikrere på at han alltid vil bli husket. Philbin avsluttet programmet med å takke publikum, seere, gjester og programmets besetning.

 Fox Sports 1 
5. mars 2013 annonserte Fox at Philbin vil få sitt eget program på den nystartede TV-kanalen Fox Sports 1. Programmet hadde premiere 19. august 2013.

 Andre program 
Han var programleder i første sesong av America's Got Talent på NBC og har også vært programleder for Who Wants to Be a Millionaire og Million Dollar Password på CBS.

Han er ofte kalt «the hardest working man in show business», og har verdensrekorden i antall timer foran kamera. Offisiell Guinness World Record pr. 17. september 2011 er 17 746,5 timer på TV. Dette ble annonsert under Live with Regis and Kelly World Record Breaker week.

10. april 2003 fikk han en stjerne på Hollywood Walk of Fame.

TV Land annonserte mandag 28. mars 2011 at Regis Philbin ville bli tildelt The Legend Award på TV Land Awards 10. april 2011.

 Sykdom og fravær 
14. mars 2008 gjennomgikk han en trippel bypassoperasjon på Weill Cornell Medical Center av Dr. O. Wayne Isom. Før operasjonen hadde han rådført seg med David Letterman som selv gjennomgikk en quintuple bypassoperasjon i januar 2000, også han ble operert av dr. Isom. Han annonserte 23. november 2009 at han skulle ha en hofteoperasjon. Operasjonen ble gjennomført 1. desember 2009 og han gjorde comeback på Live with Regis and Kelly 4. januar 2010. 14. mai 2010 fjernet han en blodpropp han hadde i leggen. Han var tilbake på lufta dagen etter.

 Andre opplysninger 
 Han er regelmessig gjest hos Late Show with David Letterman, og blir av og til presentert som Regis «Lee» Philbin, etter sin gamle programlederkollega Kathie Lee Gifford.
 Philbin er personlig venn med Donald Trump eller «The Trumpster» som han kaller ham. De synger til og med duett på jule-cd-en The Regis Philbin Christmas Album på sangen  «Rudolph the Red-Nosed Reindeer». 
 Begynte sin karriere som løpegutt i NBC.
 Fikk navnet Regis etter farens high school Regis High School i New York.
 Var en de som steppet inn som gjesteprogramleder for Late Show with David Letterman etter at Letterman hadde gjennomgått en quintuple bypassoperasjon i 2000.
 Har ifølge Forbes Magazine en årslønn på 21 millioner amerikanske dollar.
 Har gitt ut et album med kjærlighetssanger sammen med kona Joy Philbin, som heter Just You. Just Me.

 TV 
 Piers Morgan Tonight Gjesteprogramleder (1 episode, 29. mai 2012)  
 Barbara Walters Heart Special: A Matter of Life and Death Seg selv (2011)
 37th Annual Daytime Emmy Awards Vert (2010)
 Late Show with David Letterman Shrek (1 episode, 2009)
 Brothers & Sisters Seg selv (1 episode, 2009)
 Hallmark Heroes with Regis Philbin (2008)
 Million Dollar Password (2008–2009) 
 Live with Regis and Kelly (2001–2011)
 New York Street Games (2008) Seg selv
 Are You Smarter Than A 5th Grader Gjest (1. november 2007)
 This Is Your Life (2006) (usolgt pilot)
 America's Got Talent (programleder i 2006)
 Deal or No Deal gjest (15. mai, 2006)
 Who Wants to Be a Super Millionaire (2004) (12 episodes)
 Lilo & Stitch: The Series (2004) (gjestestemme i episoden: "Drowsy")
 Live with Regis (2000–2001)
 2 Minute Drill (panelist 25. desember, 2000)
 Who Wants to Be a Millionaire (programleder fra 1999–2002)
 The Simpsons Seg selv (2 episoder, 1998–2003)
 Diagnose: Mord Darrin Tate (1 episode, 1998)
 Mother Goose: A Rappin' and Rhymin' Special (1997) (stemme)
 Fresh Prince i Bel-Air (1996)
 Seinfeld Miss America Pageant Announcer (1 episode, 1994)
 Mad About You Seg selv(Sesong 1, Episode 18, 1993)
 WrestleMania VII (24. mars, 1991)
 Live with Regis and Kathie Lee (1988–2000)
 Ryan's Hope (cast member from 1987-1988)
 California Girls (1985)
 The Morning Show (1983–1988)
 Password Plus (gjest i 1981)
 Steve Martin: Comedy Is Not Pretty (1980)
 Mirror, Mirror (1979)
 SST: Death Flight (1977)
 Mad Bull (1977)
 The People's Lawyer (1975)
 The Neighbors (1975–1976)
 A.M. Los Angeles (programleder fra 1975–1983)
 Almost Anything Goes (medprogramleder i 1976)
 That Regis Philbin Show (1964–1965)
 The Joey Bishop Show (1967–1969)

 Filmografi 
 Shrek Forever After (2010) (post-production) Mabel (stemme)
 Shrek den tredje (2007) Mabel(stemme)
 Little Miss Sunshine (2006) (bare stemme)
 Miss Congeniality 2: Armed and Fabulous (2005)
 The Breakup Artist (2004)
 Dusinet fullt (2003) Seg selv som programleder for Live with Regis and Kelly
 People I Know (2002)
 Pinocchio (2002) (The Ringmaster's stemme i den engelske versjonen)
 See How They Run (2001) (dokumentar)
 Little Nicky (2000)
 Dudley Do-Right (1999)
 Torrance Rises (1999) (short subject)
 Open Season (1995)
 The Emperor's New Clothes (1993)
 Night and the City (1992)
 Funny About Love (1990)
 Malibu Express (1985)
 The Man Who Loved Women (1983)
 Sextette (1978)
 The Bad News Bears Go to Japan (1978)
 Everything You Always Wanted to Know About Sex* (*But Were Afraid to Ask) (1972)

 Diskografi 
 Album 
 1968: It's Time for Regis!
 2004: When You're Smiling 
 2005: The Regis Philbin Christmas Album (US: #74 UK: 163 [US Sales: 126,000])
 2008: Mo Million's, Mo Problems feat. Jay Z
 2009: Just You. Just Me (Regis & Joy Philbin)

 Singler 
 2005: Rudolph The Red Nosed Reindeer (feat. Donald Trump) "Rudolph, you're hired! Blitzen, you're fired!"
 2005: Frosty the Snowman

 Bøker 
 2011: How I Got This Way ISBN 978-0-06-210975-0
 2000: Who Wants To Be Me? ISBN 0-7868-6739-6
 1996: I'm Only One Man! ISBN 978-0786889112
 1994: Entertaining With Regis & Kathie Lee: Year-Round Holiday Recipes, Entertaining Tips, and Party Ideas ISBN 978-0786860678
 1993: Cooking With Regis & Kathie Lee ISBN 978-1562827526

 Utmerkelser 
 2010: Daytime Emmy Award for Outstanding Talk Show Host, Live with Regis and Kelly
 2008: Lifetime Achievement Award from the Daytime Emmy Awards
 2006: Daytime Emmy Award: Outstanding Special Class Special, 2005 Walt Disney World Christmas Day Parade
 2001: TV Guide Personality of the Year
 2001: Daytime Emmy Award for Outstanding Game Show Host, Who Wants to Be a Millionaire
 2001: Daytime Emmy Award for Outstanding Talk Show Host, Live with Regis 

 Referanser 

 Eksterne lenker 


Kategori:TV-programledere fra USA
Kategori:Hollywood Walk of Fame
Kategori:Personer fra USA av albansk opphav
Kategori:Personer fra USA av italiensk opphav
Kategori:Personer fra USA av irsk opphav
Kategori:Personer fra New York City